open-index/open-wikipedia-markdown huggingface dataset:
Η δασκάλα πάει στο κολέγιο

***Η δασκάλα πάει στο κολέγιο*** (Πρωτότυπος τίτλος: *L'insegnante va in collegio*) είναι ιταλογαλλική ταινία της Κομέντια σέξι αλ'ιταλιάνα του 1978 σε σκηνοθεσία Μαριάνο Λαουρέντι και σενάριο των Φραντσέσκο Μιλίτσια, Φράνκο Μερκούρι και του σκηνοθέτη. Πρωταγωνιστούν οι Έντβιτζε Φένεκ, Ρέντσο Μοντανιάνι, Αλβάρο Βιτάλι, Λίνο Μπάνφι, Τζιανφράνκο Ντ'Άντζελο και Λέο Κολόνα.

Η υπόθεση της ταινίας επικεντρώνεται στην ζωή ενός πάμπλουτου επιχειρηματία που αλλάζει όταν γράφει το γιό του σ’ ένα ιδιωτικό κολέγιο και ανακαλύπτει μαζί του την ακαταμάχητη γοητεία της νέας δασκάλας των αγγλικών. Είναι άτυχος, όμως, στον έρωτα καθώς ανακαλύπτει ότι μεν ο γιος του τα φτιάχνει με την όμορφη νεαρή δασκάλα, η δε γυναίκα του με έναν γοητευτικό υπάλληλό του. 

## Παραπομπές

## Εξωτερικοί σύνδεσμοι
*

Κατηγορία:Ταινίες του 1978
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες σε σκηνοθεσία Μαριάνο Λαουρέντι
Κατηγορία:Ταινίες γυρισμένες στην Ιταλία
Κατηγορία:Κομέντια σέξι αλ'ιταλιάνα
Μια Χήρα με τα Όλα της

Ταινία Ιταλικής παραγωγής, έτους 1973, κωμωδία, διάρκειας 98 λεπτών, (πρωτότυπος ιταλικός τίτλος: *La Vedova Inconsolabile Ringrazia Quanti La Consolarono*).

## Υπόθεση
Οι χαριτωμένες προσπάθειες μιας πανέμορφης χήρας, που προσπαθεί, ενάντια στα συμφέροντα των υπόλοιπων συγγενών του συζύγου να πάρει την κληρονομιά του.

## Συντελεστές
Πρωταγωνιστούν: Έντβιτζε Φένεκ, Carlo Giuffrè, Didi Perego, Guido Leontini, Pino Ferrara, Mario Maranzana

Σενάριο: Aldo Grimaldi (story), Giovanni Grimaldi

Σκηνοθεσία: Mariano Laurenti

Κατηγορία:Ταινίες του 1973
Κατηγορία:Ιταλικές κωμικές ταινίες
Κατηγορία:Ιταλικές ταινίες της δεκαετίας 1970
Κατηγορία:Ιταλόφωνες ταινίες
Κατηγορία:Ταινίες γυρισμένες στην Ιταλία
Ασιατικό Πρωτάθλημα Κλειστού Στίβου

Το **Ασιατικό Πρωτάθλημα Κλειστού Στίβου** είναι ένα διεθνές πρωτάθλημα στίβου για αθλητές των Ασιατικών χωρών το οποίο διοργανώνεται ανά διετία το Φεβρουάριο από τη Ασιατική Ομοσπονδία Στίβου. 

Το πρωτάθλημα πραγματοποιήθηκε για πρώτη φορά στην Τεχεράνη στο Ιράν στις 6 με 8 Φεβρουαρίου του 2004 στο Aftab Enghelab Complex με την διεξαγωγή τριάντα αγωνισμάτων. Από τότε έχει διεξαχθεί επτά φορές μέχρι και την πιο πρόσφατη που έλαβε χώρα στη Ντόχα στο Κατάρ στις 19 με 21 Φεβρουαρίου του 2016 στο Aspire Dome με την διεξαγωγή είκοσι έξι αγωνισμάτων.

Το Ασιατικό Πρωτάθλημα Κλειστού Στίβου έχει πραγματοποιηθεί μέχρι στιγμής δύο φορές στις χώρες Ιράν, Κατάρ και Κίνα και μία στην Ταϊλάνδη. Διεξάγεται την ίδια χρονιά με το Παγκόσμιο Πρωτάθλημα Κλειστού Στίβου και στο πρόγραμμα περιλαμβάνονται είκοσι έξι αγωνίσματα, όσα και στο Παγκόσμιο Πρωτάθλημα Κλειστού Στίβου. Επίσης στο πρόγραμμα του πρώτου πρωταθλήματος το 2004 είχαν περιληφθεί τα 200 μέτρα ανδρών και γυναικών, τα 3000 μέτρα βάδην γυναικών και τα 5000 μέτρα βάδην ανδρών τα οποία καταργήθηκαν στις επόμενες εκδόσεις του πρωταθλήματος.

Η διοργάνωση είναι η δεύτερη ηπειρωτική διοργάνωση κλειστού στίβου που πραγματοποιείται σε αυτό το επίπεδο, μετά το Ευρωπαϊκό Πρωτάθλημα Κλειστού Στίβου για αθλητές των Ευρωπαϊκών χωρών που διεξήχθη για πρώτη φορά το 1966.

Στο πρωτάθλημα συνολικά είκοσι οκτώ χώρες έχουν κατακτήσει μετάλλια από τις σαράντα πέντε που είναι μέλη της Ασιατικής Ομοσπονδίας Στίβου. Η πιο επιτυχημένη χώρα είναι η Κίνα έχοντας κερδίσει 49 χρυσά, 34 ασημένια και 30 χάλκινα μετάλλια. Στη δεύτερη θέση είναι το Καζακστάν με 28 χρυσά, 25 ασημένια και 28 χάλκινα και στην τρίτη το Κατάρ με 22 χρυσά, 10 ασημένια και 7 χάλκινα.

## Διοργανώσεις

## Πίνακας μεταλλίων (2004–2016)

## Αγωνίσματα

### Ανδρών




### Γυναικών





## Τηλεοπτική κάλυψη

*Κατάρ: Al-Kass Sports Channel (2016)

## Παραπομπές


## Εξωτερικοί σύνδεσμοι
* Επίσημη ιστοσελίδα της Ασιατικής Ομοσπονδίας Στίβου

Α
Κατηγορία:Κλειστός στίβος
Past Life Trauma (1985–1992)

***Past Life Trauma (1985–1992)*** είναι ο τίτλος της συλλογής τραγουδιών του γερμανικού thrash metal συγκροτήματος Kreator, η οποία κυκλοφόρησε στις 26 Δεκεμβρίου του 2000 μέσω της δισκογραφικής εταιρείας "Noise Records".

Το κομμάτι "*Winter Martyrium*" προέρχεται από την συναυλία του συγκροτήματος στο Λίχτενφελς της Βαυαρίας, στις 19 Μαΐου 1991, κατά την περιοδεία για την προώθηση του δίσκου "*[[Coma of Souls]]*", ενώ το "*Trauma*" είναι ντέμο ηχογράφηση από τις πρόβες για το άλμπουμ "*[[Renewal]]*".

Το remastering της συλλογής πραγματοποιήθηκε στο "TTM Mastering" του Βερολίνου τον Σεπτέμβριο του 2000.

## Τραγούδια του δίσκου
# "Betrayer" (από το *[[Extreme Aggression]]*) – 4:00
# "Pleasure to Kill" (από το *[[Pleasure to Kill]]*) – 4:10
# "When the Sun Burns Red" (από το *[[Coma of Souls]]*) – 5:31
# "Endless Pain" (από το *[[Endless Pain]]*) – 3:31
# "Winter Martyrium" (ζωντανά στο Λίχτενφελς) – 6:12
# "Flag of Hate" (από το *[[Endless Pain]]*) – 3:55 
# "Extreme Aggression" (από το *[[Extreme Aggression]]*) – 4:43 
# "After the Attack" – 3:44 (από το 7" EP του Sounds Magazine το 1988)
# "Trauma" (Demo) – 5:11 (*πρώην ακυκλοφόρητο*)
# "People of the Lie" (από το *[[Coma of Souls]]*) – 3:16
# "Renewal" (από το *[[Renewal]]*) – 4:33
# "Terrible Certainty" (από το *[[Terrible Certainty]]*) – 4:28 
# "Love Us or Hate Us" (από το *[[Extreme Aggression]]*) – 3:43
# "Total Death" (από το *[[Endless Pain]]*) – 3:26
# "Europe After the Rain" (Live) – 4:26 
# "Under the Guillotine" (από το *[[Pleasure to Kill]]*) – 4:39 
# "Terror Zone" (από το *[[Coma of Souls]]*) – 5:55
# "Tormentor" (από το *[[Endless Pain]]*) – 2:55

## Τα μέλη των Kreator
Οι μουσικοί οι οποίοι συμμετείχαν στις ηχογραφήσεις των κομματιών του "*Past Life Trauma (1985–1992)*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Φρανκ Γκόστζικ** - κιθάρα
* **Γιοργκ Τσεμπιατόφσκι** - κιθάρα
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα

## Παραπομπές


## Πηγές
* Past Life Trauma (1985–1992) - Kreator | Songs, Reviews, Credits | AllMusic
* Kreator - Past Life Trauma (1985–1992) | Sputnikmusic
* Kreator - Past Life Trauma (1985–1992) - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 2000
Γιώργος Λαμπρούλης

Ο **Γιώργος Λαμπρούλης** (Λάρισα, 24 Ιουνίου 1965) είναι Έλληνας πολιτικός του Κομμουνιστικού Κόμματος Ελλάδας, βουλευτής στην εκλογική περιφέρεια Λάρισας από το 2012.

Γεννήθηκε στη Λάρισα και είναι γιος του πρώην δήμαρχου Λαρίσης, Αριστείδη Λαμπρούλη. Στα μαθητικά του χρόνια συμμετείχε στο νεολαιίστικο κίνημα. Ήταν μέλος της νομαρχιακής επιτροπής Λάρισας ΚΚΕ, διατέλεσε 10 χρόνια δημοτικός σύμβουλος του δήμου Λαρισαίων, ενώ στις αυτοδιοικητικές εκλογές του 2010 ήταν υποψήφιος δήμαρχος με τη Λαϊκή Συσπείρωση.

Εξελέγη για πρώτη φορά βουλευτής Λαρισαίων στις εκλογές του  Ιουνίου 2012. Επανεξελέγη στις εκλογές του Ιανουαρίου και του Σεπτεμβρίου του 2015. Ως βουλευτής συμμετέχει στις επιτροπές κοινωνικών υποθέσεων, έρευνας και τεχνολογίας. Είναι πνευμονολόγος και ασκεί το επάγγελμά του στο Γενικό Νοσοκομείο Λάρισας. 

Σήμερα είναι Αντιπρόεδρος της Βουλής των Ελλήνων.

## Εξωτερικοί σύνδεσμοι
* Προφίλ στον ιστότοπο της Βουλής των Ελλήνων

## Παραπομπές


Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Λάρισας
Κατηγορία:Αντιπρόεδροι της Βουλής των Ελλήνων
Κατηγορία:Έλληνες πνευμονολόγοι
Αλεξάντερ Κουλ (Λευκορώσος καλαθοσφαιριστής)

Ο **Αλεξάντερ Κουλ**, γεννημένος στις 25 Απριλίου 1975 στο Βερτσνεντβίνσκ της Λευκορωσίας, είναι πρώην επαγγελματίας διεθνής καλαθοσφαιριστής. Έχει ύψος 2,13 μέτρα και αγωνιζόταν στην θέση του σέντερ.

## Καριέρα
Ο Κουλ ξεκίνησε την επαγγελματική του καριέρα σε ηλικία δεκαοκτώ ετών από την ομάδα της Μινσκ και το 1994 εγγράφηκε στο κολέγιο Τζορτζ Ουάσινγκτον για να αγωνιστεί στο πρωτάθλημα του NCAA. Με την ομάδα του κολεγίου έπαιξε σε 123 αγώνες, πετυχαίνοντας 1.656 πόντους (Μ.Ο. 13,5).

Το καλοκαίρι του 1998, συμφώνησε με την τουρκική Τούρκ Τέλεκομ, για να συνεχίσει μέχρι το 2001 στην Τουρκία με τις Κόνιασπορ και Γαλατασαράι, παρουσιάζοντας σταθερά μέσο όρο πόντων ανώτερο των δέκα, με 16,6 πόντους στον πρώτο του χρόνο με την Τουρκ Τέλεκομ, 16,0 πόντους στον δεύτερο του χρόνο με την Κόνιασπορ και 13,7 πόντους με την Γαλατασαράι.

Ακολούθησαν δύο σεζόν που αγωνίστηκε στην Πολωνία, φορώντας αρχικά την φανέλα της Άνβιλ Βλότσλαβεκ και στην συνέχεια της Σλασκ Βρότσουαφ, ενώ το 2003 υπέγραψε αρχικά στην ομάδα του Ιωνικού Νέας Φιλαδέλφειας, αλλά ολοκλήρωσε την χρονιά στην πολωνική Μπίτγκοζ.

Το καλοκαίρι του 2004, υπέγραψε στον Πανιώνιο και την επόμενη σεζόν φόρεσε την φανέλα του Άρη Θεσσαλονίκης, με τον οποίο αγωνίστηκε σε 21 παιχνίδια της κανονικής περιόδου του ελληνικού πρωταθλήματος με μέσο όρο 2,5 πόντων ανά αγώνα, με την ομάδα των "κίτρινων" να φθάνει μέχρι τον τελικό της διοργάνωσης του ULEB Cup, όπου ηττήθηκε από την Ντιναμό Μόσχας.

Το 2006-07, μεταγράφηκε στην ομάδα του Αιγάλεω και ολοκλήρωσε την χρονιά στον Κεραυνό Στροβόλου από την Κύπρο, ενώ από το καλοκαίρι του 2007 επέστρεψε στην πατρίδα του, όπου έκλεισε την καριέρα του το 2011 φορώντας την φανέλα της Μινσκ το 2009 και της Ίμπουλς το 2011.

## Παραπομπές


## Πηγές
* DraftExpressProfile: Alexander Koul, Stats
* KOUL, ALEXANDER - Welcome to EUROLEAGUE BASKETBALL

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Αιγάλεω
Τζέφρι Κάτζενμπεργκ

Ο **Τζέφρι Κάτζενμπεργκ** (αγγλικά: *Jeffrey Katzenberg*, 21 Δεκεμβρίου 1950 - ) είναι Αμερικανός επιχειρηματίας και παραγωγός ταινιών. Ως επιχειρηματίας είχε διατελέσει πρόεδρος της Walt Disney Studios, μεταξύ το 1984 και το 1994, όπου η εταιρεία έβγαλε μερικές από τις πιο κλασικές της ταινίας όπως το *[[Ο Βασιλιάς των Λιονταριών]]* και το *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*. Επίσης, είναι συνιδρυτής και Διευθύνων Σύμβουλος της εταιρείας DreamWorks Animation μεταξύ το 1994 και το 2016, όπου η εταιρεία έβγαλε μερικές από τις πιο σειρές της ταινίας όπως το Σρεκ και τη Μαδαγασκάρη. Ο Κάτζενμπεργκ έχει ασχοληθεί και με την πολιτική, με την ενεργή υποστήριξη στον Μπάρακ Ομπάμα.

## Παραπομπές


## Εξωτερικοί σύνδεσμοι
 
* 

Κατηγορία:Αμερικανοί παραγωγοί ταινιών
Κατηγορία:Αμερικανοεβραίοι
Κατηγορία:Αμερικανοί επιχειρηματίες
Κατηγορία:Νικητές Ανθρωπιστικού Βραβείου Τζιν Χέρσολτ
Γ.Σ. Ηρακλής Σερρών

Ο **Γυμναστικός Σύλλογος Σερρών ο Ηρακλής** αποτελούσε αθλητικό σωματείο με έδρα την πόλη των Σερρών. Η ίδρυση του συλλόγου του ανάγεται χρονικά την περίοδο του μεσοπολέμου. Αποτελούσε ένα από τα πλέον επιτυχημένα αθλητικά σωματεία του νομού Σερρών.

Μετείχε στο Πανελλήνιο Πρωτάθλημα της περιόδου 1939–1940, καταλαμβάνοντας τη 2η θέση του βαθμολογικού πίνακα του 2ου Υποομίλου του Βορρά, με 8 βαθμούς. Επίσης, έλαβε μέρος στο ειδικό πρωτάθλημα για την άνοδο στο Πανελλήνιο Πρωτάθλημα, την περίοδο 1960–61, τερματίζοντας στη 3η θέση του βαθμολογικού πίνακα του Βορείου Ομίλου, με 36 βαθμούς. Επίσης, την περίοδο 1961–62 ήρθε 3ος στο Βόρειο Όμιλο με 16 βαθμούς.

Την περίοδο 1962–63 έλαβε μέρος στο πρωτάθλημα της Β΄ Εθνικής κατηγορίας, όπου κατέλαβε την 5η θέση με 55 βαθμούς. Την επόμενη περίοδο, 1963–64, ισοβάθμησε στην κορυφή του πρωταθλήματος με τους Φιλίππους Καβάλας, ενώ στον αγώνα κατάταξης μεταξύ των δύο ομάδων, που ακολούθησε, ηττήθηκε με 1–0. Το 1964, έπειτα από συμφωνία της διοίκησης του συλλόγου με την αντίστοιχη του Μ.Γ.Σ. Απόλλωνα Σερρών, τα δύο σωματεία συγχωνεύθηκαν δημιουργώντας τον Μ.Γ.Σ. Πανσερραϊκό, γεγονός που αποτέλεσε και τη διάλυση του σωματείου.

## Η διαχρονική πορεία
* 1939–40: Πανελλήνιο
* 1962–63: Β΄ Εθνική
* 1963–64: Β΄ Εθνική

## Τίτλοι Ποδοσφαιρικού Τμήματος
* 1 Τοπικό Πρωτάθλημα Σερρών: 1938
* 1 Πρωτάθλημα Κεντρικής Μακεδονίας: 1938
* 1 Πρωτάθλημα Κεντρικής Μακεδονίας Αναπληρωματικών (Β'Ομάδων): 1938

## Παραπομπές


Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1929
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929
Μ.Γ.Σ. Απόλλων Σερρών

Ο **Μ.Γ.Σ. Απόλλων Σερρών** αποτελούσε αθλητικό σωματείο με έδρα την πόλη των Σερρών. Ιδρύθηκε το 1927. Αποτελούσε ένα από τα πλέον επιτυχημένα αθλητικά σωματεία του νομού Σερρών. Διέθεται τμήματα ποδοσφαίρου, στίβου και δραματικό τμήμα. Επίσης λειτουργούσε και τμήμα μουσικής το οποίο όμως διαλύθηκε το 1940.

Το ποδοσφαιρικό τμήμα μετείχε στο ειδικό πρωτάθλημα για την άνοδο στο Πανελλήνιο Πρωτάθλημα, την περίοδο 1959–60, τερματίζοντας στη 6η θέση του βαθμολογικού πίνακα του Βορείου Ομίλου, με 24 βαθμούς. Την επόμενη περίοδο, 1960–61, κατέλαβε την 4η θέση με 36 βαθμούς. Την περίοδο 1961–62. Την περίοδο 1962–63 έλαβε μέρος στο πρωτάθλημα της Β΄ Εθνικής κατηγορίας, όπου κατέλαβε την 9η θέση με 52 βαθμούς. Την επόμενη περίοδο, 1963–64, τερμάτησε στην 6η θέση του βαθμολογικού πίνακα, με 55 βαθμούς.

Το τμήμα στίβου έλαβε μέρος στο Πανελλήνιο πρωτάθλημα στίβου ανδρών του 1957. Το 1964, κατόπιν συμφωνίας της διοίκησης της συλλόγου με την αντίστοιχη του Γ.Σ. Ηρακλή Σερρών, τα δύο σωματεία συγχωνεύθηκαν δημιουργώντας τον Μ.Γ.Σ. Πανσερραϊκό, γεγονός που αποτέλεσε και τη διάλυση του σωματείου.

## Η διαχρονική πορεία
* 1962–63: Β΄ Εθνική
* 1963–64: Β΄ Εθνική

## Αξιοσημείωτοι ποδοσφαιριστές
*  Χρήστος Κοτζαμπασίδης

## Παραπομπές


Κατηγορία:Αθλητικοί σύλλογοι Σερρών
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1927
Κατηγορία:Ιδρύσεις ποδοσφαιρικών ομάδων το 1927
Κατηγορία:Ελληνικοί σύλλογοι στίβου
Γκάρι Τρούσντεϊλ

Ο **Γκάρι Τρούσντεϊλ** (αγγλικά: *Gary Trousdale*, 8 Ιουνίου 1960 - ) είναι Αμερικανός σκηνοθέτης κυρίως κινουμένων σχεδίων. Οι πιο γνωστές σκηνοθετικές του δουλειές είναι στο *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, το *[[Η Παναγία των Παρισίων (ταινία, 1996)|Η Παναγία των Παρισίων]]* και το *[[Η Χαμένη Ατλαντίδα]]*. Σε πολλές περιπτώσεις συνεργάστηκε με τους Κερκ Γουάις και Ντον Χαν. To 1985 προσλήφθηκε από την Walt Disney Animation Studios. Κατά την παραμονή του εκεί υπήρξε υποψήφιος για Όσκαρ σκηνοθεσίας, για την πρώτη από τις προαναφερθείσες ταινίες, χωρίς να το κερδίζει, αλλά, τελικά, για την ίδια κέρδισε ένα βραβείο *LFCA*. Αργότερα, το 2003, εντάχθηκε στην DreamWorks Animation.

## Παραπομπές


## Εξωτερικοί σύνδεσμοι
* 

Κατηγορία:Σκηνοθέτες κινουμένων σχεδίων
Κατηγορία:Αμερικανοί σκηνοθέτες
Κερκ Γουάις

Ο **Κερκ Γουάις** (αγγλικά: *Kirk Wise*, 24 Αυγούστου 1964 - ) είναι Αμερικανός σκηνοθέτης, animator και σεναριογράφος, περισσότερο γνωστός, για την έως τώρα δουλειά του στην Disney. Μερικά από τα πιο γνωστά του έργα είναι το *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, το  *[[Η Παναγία των Παρισίων (ταινία, 1996)|Η Παναγία των Παρισίων]]* και το *[[Η Χαμένη Ατλαντίδα]]*. Επίσης, είχε σκηνοθετήσει την αγγλόφωνη έκδοση του ιαπωνικού έργου *[[Ταξίδι στη χώρα των θαυμάτων]]*. Επίσης, έχει συνεργαστεί αρκετές φορές με τον Γκάρι Τρούσντεϊλ.

## Παραπομπές


## Εξωτερικοί σύνδεσμοι
*Kirk Wise at Filmbug

Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Κατηγορία:Σκηνοθέτες φωνής
Αγάπες μου

Ιταλική ταινία, κωμωδία, έτους 1979, διάρκειας 97 λεπτών, (πρωτότυπος ιταλικός τίτλος: *AMORI MIEI*).

## Υπόθεση
Η Anna (Monica Vitti) θέλει να βελτιώσει τις συνθήκες του γάμου της με τον σύζυγό της, τον δημοσιογράφο Marco (Johnny Dorelli), όμως αντί αυτού καταλήγει να… δημιουργήσει δεσμό με τον νέο της... καθηγητή ψυχολογίας, τον Antonio (Enrico Maria Salerno). Και ενώ προσπαθεί να κρατήσει τις ισορροπίες μεταξύ των δύο ανδρών, ανακαλύπτει πως έχει μείνει έγκυος, χωρίς να είναι σίγουρη από ποιον. Έτσι πηγαίνει να περάσει κάπου το Σαββατοκύριακό της μόνη της για να σκεφτεί. Κι ενώ πηγαίνουν στον Σταθμό του τρένου για να της πουν αντίο, ο Marco και ο Antonio πέφτουν ο ένας πάνω στον άλλο. Οπότε αποφασίζουν να περάσουν κι αυτοί ένα Σαββατοκύριακο ελεύθεροι. Κάπου εκεί εμφανίζεται και η πανέμορφη Deborah (Edwige Fenech)… 
## Συντελεστές
Πρωταγωνιστούν: Monica Vitti, Έντβιτζε Φένεκ, Johnny Dorelli, Enrico Maria Salerno

Σενάριο: Jaja Fiastri 

Σκηνοθεσία: Steno

## Παραπομπές


Κατηγορία:Ταινίες του 1979
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Κομέντια αλ'ιταλιάνα
Κατηγορία:Ιταλικές ταινίες της δεκαετίας 1970
Κατηγορία:Ταινίες γυρισμένες στην Ιταλία
Τροχός Pedrail

Ο **τροχός Pedrail** είναι είδος τροχού που αναπτύχθηκε στις αρχές του 20ού αιώνα για παντός εδάφους μετακίνηση. Χρησιμοποιήθηκε σε γεωργικά μηχανήματα. Οι τροχοί Pedrail δεν πρέπει να συγχέονται με τους Dreadnaught που έχουν αρθρωτές ράγες στο χείλος του τροχού .

Pedrai
Τροχός Dreadnaught

Ο **τροχός Dreadnaught** είναι ένας τροχός με αρθρωτές ράγες που συνδέονται στο χείλος του για να παρέχει μια σταθερή βάση για το όχημα που θα κυλήσει. Έχει επίσης γνωστός ως "απέραντος σιδηροδρομικός τροχός".

Κατηγορία:Τροχοί
Ο Μπόμπος και η Γιατρίνα του 7ου Συντάγματος

Ταινία Ιταλικής παραγωγής, έτους 1976, διάρκειας 89 λεπτών, (πρωτότυπος ιταλικός τίτλος: *La dottoressa del distretto militare*).

## Υπόθεση
Ο Gianni (Alfredo Pea) θέλει να αποφύγει πάση θυσία να υπηρετήσει την στρατιωτική του θητεία, γιατί κάτι τέτοιο θα τον άφηνε πολύ πίσω σε ό,τι αφορά στην καριέρα του. Κάποιος φίλος του του προτείνει διάφορους τρόπους ώστε να θεωρηθεί μη ικανός για να υπηρετήσει, όμως θα πρέπει να περάσει και το... τεστ της πανέμορφης και σέξι γιατρού Elena (Edwige Fenech).
## Συντελεστές
Πρωταγωνιστούν: Έντβιτζε Φένεκ, Alfredo Pea, Alvaro Vitali, Carlo Delle Piane, Grazia Di Marzà, Alfonso Tomas, Nino Terzo

Σενάριο: Nando Cicero, Franco Milizia, Marino Onorati

Σκηνοθεσία: Nando Cicero

## Παραπομπές

## Εξωτερικοί σύνδεσμοι
*

Κατηγορία:Ταινίες του 1976
Κατηγορία:Ιταλικές ερωτικές κωμικές ταινίες
Κατηγορία:Ιταλόφωνες ταινίες
Κατηγορία:Κομέντια σέξι αλ'ιταλιάνα
Κατηγορία:Ιταλικές ταινίες της δεκαετίας 1970
Η Παρθένα, ο Ταύρος και το Κορόιδο

H Ιταλική ταινία με τίτλο **Η Παρθένα, ο Ταύρος και το Κορόιδο**(πρωτότυπος ιταλικός τίτλος: *La vergine, il toro e il capricorno*) είναι κωμωδία, παραγωγής 1977, διάρκειας 92 λεπτών, .

## Υπόθεση
Μια πανέμορφη γυναίκα σχεδιάζει να πάρει εκδίκηση από τον πονηρό άντρα της, έναν ισχυρό επιχειρηματία. Η Gioia (*Edwige Fenech*) μπορεί να είναι καλλονή, αλλά αυτό δεν εμποδίζει  τον σύζυγό της Gianni (*Alberto Lionello*) από το να προσπαθεί να την απατήσει με οποιαδήποτε γυναίκα βρίσκει στο δρόμο του. Παίρνει λοιπόν την απόφαση να χρησιμοποιήσει ένα «φάρμακο» που ακούει στο όνομα του νεαρού και όμορφου άντρα Patrizio (Ray Lovelock), για να δώσει ένα καλό μάθημα στον σύζυγό της, ώστε να της είναι πιστός. 

## Παραπομπές

## Εξωτερικοί σύνδεσμοι
*

Κατηγορία:Ταινίες του 1977
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Samoa, η Βασίλισσα της Ζούγκλας

Το ***Samoa, η Βασίλισσα της Ζούγκλας*** είναι μια περιπέτεια ιταλικής παραγωγής, έτους 1968, διάρκειας 84 λεπτών, (πρωτότυπος ιταλικός τίτλος: ***Samoa, Regina Della Giungla***).

## Υπόθεση
Ο Κλιντ (Ρότζερ Μπράουν), ένας τυχοδιώκτης απατεώνας, οδηγεί μια αποστολή προς το νησί Borneo, σε αναζήτηση ενός μυθικού κοιτάσματος διαμαντιών. Ακολουθούν μια επικίνδυνη διαδρομή μέσα στη ζούγκλα, γεμάτη από τίγρεις και ιθαγενείς κυνηγούς κεφαλών. Στη μέση της ζούγκλας, συναντούν την όμορφη «βασίλισσα» της ζούγκλας, τη Σαμόα (Έντβιτζε Φένεκ). Αμέσως αναπτύσσεται ένας δυνατός έρωτας μεταξύ του Κλιντ και της «βασίλισσας» της ζούγκλας, αλλά το πρόβλημα αρχίζει όταν εκείνη διαπιστώνει πως ο Κλιντ χρησιμοποιεί τη γοητεία του με πονηρό σκοπό, για να κλέψει τα διαμάντια, τα οποία αποτελούν τις ιερές πέτρες της φυλής της.

## Συντελεστές
Πρωταγωνιστούν: Έντβιτζε Φένεκ, Ρότζερ Μπράουν, Ivy Holzer, Ivano Staccioli, Femi Benussi, Andrea Aureli, Umberto Ceriani   

Σενάριο: Gianfranco Clerici, Guido Malatesta

Σκηνοθεσία:  Guido Malatesta
## Παραπομπές

## Εξωτερικοί σύνδεσμοι
*

Κατηγορία:Ταινίες του 1968
Κατηγορία:Ιταλικές ταινίες της δεκαετίας 1960
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Γκουίντο Μαλατέστα
Λίντα Γούλβερτον

Η **Λίντα Γούλβερτον** (αγγλικά: *Linda Woolverton*, 19 Δεκεμβρίου 1952 - ) είναι Αμερικανίδα σεναριογράφος, δραματουργός και μυθιστοριογράφος. Τα πιο γνωστά της σενάριο γράφτηκαν για τη Disney, ενώ πολλά μιούζικαλ στο θέατρο είναι γνωστά. Επίσης, έγινε η πρώτη γυναίκα που έγραψε σενάριο για ταινία μεγάλου μήκους για την Disney, το 1991, για την ταινία *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, έργο που ήταν το πρώτο κινουμένων σχεδίων, που είχε υποψηφιότητα για Όσκαρ Καλύτερης Ταινίας. Εκτός αυτού, έγραψε και το σενάριο για την ταινία *[[Ο Βασιλιάς των Λιονταριών]]*. Ενώ, έκανε διασκευή του δικού της σεναρίου, για το θεατρικό έργο *[[Η Πεντάμορφη και το Τέρας (μιούζικαλ)|Η Πεντάμορφη και το Τέρας]]*, για το οποίο έλαβε και μία υποψηφιότητα για βραβείο Tony.

Η πιο πρόσφατη ταινία που συμμετείχε ήταν το Η Αλίκη στη Χώρα των Θαυμάτων, με την οποία έγινε η πρώτη αλλά και η μόνη γυναίκα, που έγραψε το σενάριο σε μία ταινία που οι απολαβές της ξεπερνούν το ένα δις δολάρια.

## Παραπομπές


## Εξωτερικοί σύνδεσμοι
* 
* Playbill.com 

Κατηγορία:Αμερικανοί σεναριογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί συγγραφείς
Κομμουνιστικό Κόμμα (Τουρκία)

Το **Κομμουνιστικό Κόμμα** (*Komünist Parti*, *KP*) είναι τούρκικο κομμουνιστικό κόμμα που ακολουθεί τις αρχές του μαρξισμού-λενινισμού. Ιδρύθηκε στις 17 Ιουλίου 2014 ύστερα από την διάσπαση του Κομμουνιστικού Κόμματος Τουρκίας. Η παράταξη της οποίας ηγούνταν οι Κεμάλ Οκουγιάν και Αϊντεμίρ Γκιουλέρ δημιούργησε το Κομμουνιστικό Κόμμα, ενώ η άλλη παράταξη δημιούργησε το Λαϊκό Κομμουνιστικό Κόμμα Τουρκίας (2001).

## Σημειώσεις


## Εξωτερικοί σύνδεσμοι
*  

Κατηγορία:Κομμουνιστικά κόμματα στην Τουρκία
Φίλιππος Β΄ του Τάραντα

Ο **Φίλιππος Β΄** (1329 - 1374) από τον Οίκο των Καπετιδών-Ανζού ήταν Πρίγκιπας του Τάραντα (1362 - 1374), πρίγκιπας της Αχαΐας και Τιτλούχος Λατίνος αυτοκράτορας της Κωνσταντινούπολης ως *"Φίλιππος Γ΄"* (1364 - 1374).

## Βιογραφία
Ήταν ο πέμπτος υιός του Φιλίππου Α΄ πρίγκιπα του Τάραντα και της (δεύτερης) συζύγου του Αικατερίνης Β΄ των Βαλουά τιτουλάριας Λατίνας αυτοκράτειρας της Κωνσταντινούπολης. Ο πατέρας του ήταν υιός του Καρόλου Β΄ βασιλιά της Νάπολης και της Μαρίας των Άρπαντ. Η μητέρα του ήταν κόρη του Καρόλου των Καπετιδών κόμη του Βαλουά και της Αικατερίνης Α΄ του Κουρτεναί τιτουλάριας Λατίνας αυτοκράτειρας της Κωνσταντινούπολης.

Όταν το 1348 εκτελέστηκε ο εξάδελφός του Κάρολος των Καπετιδών-Ανζού δούκας του Δυρραχίου, τον διαδέχθηκε στο βασίλειο της Αλβανίας. Ο τέταρτος αδελφός του Λουδοβίκος είχε νυμφευτεί την Ιωάννα Α΄ των Καπετιδών-Ανζού βασίλισσα της Νάπολης και ο Φίλιππος Β΄ το 1355 νυμφεύτηκε την αδελφή της Μαρία· οι δύο αδελφές ήταν κόρες του εξαδέλφου του. 

Όταν το 1364 απεβίωσε ο τρίτος αδελφός του Ροβέρτος, πρίγκιπας του Τάραντα, τον διαδέχθηκε ως πρίγκιπας του Τάραντα και της Αχαΐας και ως τιτουλάριος Λατίνος αυτοκράτορας της Κωνσταντινούπολης. Έκτοτε βρισκόταν σε συνεχή διαμάχη με την Μαρία των Βουρβόνων (σύζυγο του Ροβέτρου) και τον γιο της Ούγο, από προηγούμενο γάμο, για το πριγκιπάτο της Αχαΐας. Το 1370, όταν πλέον ο γιος της Μαρίας είχε φύγει από την Ελλάδα για να διεκδικήσει το Στέμμα της Κύπρου, ήλθαν σε συμφωνία με τον Φίλιππο να εγκαταλείψουν την Αχαΐα, εκτός από την Καλαμάτα, έναντι ετήσιου εισοδήματος 6.000 φλωρινίων. 

Το 1366 απεβίωσε η σύζυγός του Μαρία και έπειτα από 4 έτη νυμφεύτηκε την εγγονή του εξαδέλφου του Ελισάβετ των Καπετιδών-Ανζού Ουγγαρίας. 

Το 1373 παραχώρησε τα δικαιώματά που είχε στο πριγκιπάτο της Αχαΐας στην Ιωάννα Α΄ της Νάπολης. Απεβίωσε το 1374 (ή 1373). Κληρονόμο του έθεσε τον γιο της πρεσβύτερης αδελφής του Μαργαρίτας, Ιάκωβο των Μπω.

## Οικογένεια
Νυμφεύτηκε πρώτα το 1355 τη Μαρία των Καπετιδών-Ανζού, κόρη του εξαδέλφου του Καρόλου δούκα της Καλαβρίας και έκανε παιδιά: Φίλιππος (1356), Κάρολος (1358), Φίλιππος (1360) και δύο θνησιγενή.

Το 1366 απεβίωσε η Μαρία και ο Φίλιππος Β΄ έκανε δεύτερο γάμο με την Ελισάβετ των Καπετιδών-Ανζού, κόρη του Στεφάνου δούκα της Σλαβονίας (γιου του εξαδέλφου του Καρόλου Α΄ της Ουγγαρίας) και έκανε ένα παιδί, τον φίλιππο (1371).

Όλα τα τέκνα του απεβίωσαν μικρά.

## Πρόγονοι


## Παραπομπές


## Πηγές

*Bon, Antoine (1969). *La Morée franque. Recherches historiques, topographiques et archéologiques sur la principauté d’Achaïe* (στα γαλλικά). Παρίσι: De Boccard.
*Topping, Peter (1975). «The Morea, 1311–1364». Στο: Hazard, Harry W., *A History of the Crusades III: The fourteenth and fifteenth centuries*. University of Wisconsin Press. σελ. 104–140. ISBN 0-299-06670-3.
*Geanakoplos, Deno (1975). «Byzantium and the Crusades, 1354–1453». Στο: Hazard, *ό.π.*, σελ. 27–68.

|-

|-

Κατηγορία:Οίκος των Ανζού - Τάραντα
Κατηγορία:Πρίγκιπες του Τάραντα
Κατηγορία:Πρίγκιπες της Αχαΐας
Κένι Τέιλορ

Ο **Κένι Τέιλορ**, γεννημένος στις 6 Δεκεμβρίου 1982 στο Μιζούρι Σίτι του Τέξας, είναι πρώην επαγγελματίας καλαθοσφαιριστής. Έχει ύψος 1,91 μέτρα και αγωνιζόταν στη θέση του πόιντ γκαρντ.

## Καριέρα
Ο Τέιλορ σπούδασε στο πανεπιστήμιο του Μπέιλορ από το 2001 ως το 2003, όταν και ξέσπασε σκάνδαλο στο κολέγιο με την εξαφάνιση του καλαθοσφαιριστή Πάτρικ Ντένεχι, όπως και τις κατηγορίες της λίγκας προς την ομάδα για χρήση παράνομων ουσιών από τους αθλητές, όπως και την πληρωμή τους από την προπονητική ομάδα.

Μεταγράφηκε στο κολέγιο του Τέξας, όπου παρέμεινε μέχρι το 2005, με μέσους όρους 10,6 πόντων, 3,8 ριμπάουντ και 2,6 ασίστ σε 31 αγώνες κατά την τελευταία του σεζόν.

Η πρώτη ομάδα στην οποία υπέγραψε μετά το τέλος της κολεγιακής του καριέρας ήταν ο Άρης Θεσσαλονίκης, με τη φανέλα του οποίου αγωνίστηκε σε μόλις έξι αγώνες για τη σεζόν 2005-06, την οποία ολοκλήρωσε στην Αδριατική Λίγκα και την ομάδα της ΚΚ Ζάγκρεμπ. Με την κροατική ομάδα ξεκίνησε και την επόμενη χρονιά, στα μισά της οποίας μεταγράφηκε στην ισπανική Λας Πάλμας.

Το 2007-08, ξεκίνησε στην ομάδα του Κολοσσού Ρόδου, όπου αγωνίστηκε σε 14 αγώνες με μέσο όρο 10,0 πόντων, για να συνεχίσει στους Ρίο Γκράντε Βάλεϊ Βάιπερς από την NBA Development League και να ολοκληρώσει τη σεζόν στην Κορεκαμίνος από το Μεξικό. Την επόμενη χρονιά, υπέγραψε στην Ιγκοκέα από τη Βοσνία και ολοκλήρωσε τη σεζόν στον Κεραυνό Στροβόλου από την Κύπρο.

Ακολούθησε η μεταγραφή του στη βενεζουαλική Τροταμούντος ντε Καραμπόμπο, πριν επιστρέψει στις Ηνωμένες Πολιτείες και την Μπέικερσφιλντ Τζαμ, όπως και την Άιοβα Ένερτζι. Το 2012, κατάφερε να πάρει το πτυχίο του μετά από καθυστέρηση επτά ετών, ενώ αγωνίστηκε για τελευταία χρονιά το 2013-14 στο ABA με την ομάδα των Σάουθ Χιούστον Ασόλτ.

## Παραπομπές


## Πηγές
* NBA Development League: Kenny Taylor - NBA.com
* Kenny Taylor - Phantis
* Kenny Taylor Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές βοσνιακών συλλόγων
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Λα Πάλμα
Κατηγορία:Καλαθοσφαιριστές Ζάγκρεμπ
Φίλιππος της Νοβάρα

Ο **Φίλιππος της Νοβάρα** (π. 1200 &ndash; π. 1270) ήταν μεσαιωνικός ιστορικός, στρατιώτης, μουσικός, διπλωμάτης, ποιητής και νομικός γεννημένος στη Νοβάρα της Ιταλίας και καταγόμενος από οίκο ευγενών, ο οποίος πέρασε το σύνολο της ενήλικης ζωής του στη Μέση Ανατολή. Αρχικά, υπηρέτησε την οικογένεια των Ιμπελέν, ενώ συμμετείχε σε αριθμό σημαντικών μαχών και διπλωματικών διαπραγματεύσεων στις οποίες εμπλέκονταν η Ιερουσαλήμ και η Κύπρος. Συνέγραψε χρονικό με θέμα τον Πόλεμο των Λομβαρδών, τη διαμάχη που έλαβε χώρα μεταξύ της οικογένειας των Ιμπελέν και του Αγίου Ρωμαίου Αυτοκράτορα, Φρειδερίκου Β΄.

Συνέγραψε, επίσης, μία μακροσκελή πραγματεία επί της φεουδαρχικής νομοθεσίας της Ιερουσαλήμ, η οποία και επηρέασε μεταγενέστερους νομικούς όπως ο Ιωάννης ντ'Ιμπελέν.

## Παραπομπές


## Βιβλιογραφία
**Des quatre âges de l'homme: traité de moral de Philippe de Novare*, ed. Marcel de Freville. Paris: Didot, 1888.
*Philip of Novara, *The Wars of Frederick II against the Ibelins in Syria and Cyprus*, trans. John L. La Monte. New York: Columbia University Press, 1936.
*Philip of Novara. *Guerra di Federico II in Oriente (1223-1242)*, ed. and Italian trans. Silvio Melani. Naples: Liguori, 1994.
*Philip of Novara, *Le Livre de forme de plait*, ed. and trans. Peter W. Edbury. Nicosia: Cyprus Research Centre, 2009.
*Peter W. Edbury. "Philip of Novara and the Livre de forme de plait." *Praktika tou tritou diethnous kyprologikou sunedriou (Lefkosia, 16-20 Apriliou 1966)*, vol. 2, ed. A. Papageorgiou (Nicosia: Etaireia Kupriakou Spoudou, 2001), pp.&nbsp;555–69.
* Serena Modena, Schede di Filippo da Novara http://www.rialfri.eu/rialfriWP/autori/filippo-di-novara, Guerra di Federico II in Oriente https://web.archive.org/web/20160304032052/http://www.rialfri.eu/rialfriWP/opere/guerra-di-federico-ii-in-oriente, Livre de forme de plait http://www.rialfri.eu/rialfriWP/opere/livre-de-forme-de-plait, in RIALFrI (Repertorio Informatizzato dell'Antica Letteratura Franco-Italiana) http://www.rialfri.eu/rialfriWP/ 

Κατηγορία:Ιταλοί ιστορικοί
Κατηγορία:Ιταλοί νομικοί
Κατηγορία:Ιταλοί ποιητές
Κατηγορία:Ιταλοί μουσικοί
Κατηγορία:Χριστιανοί των Σταυροφοριών
Κατηγορία:Ιταλοί διπλωμάτες
Στόμας ο Αθηναίος

Ο **Στόμας ο Αθηναίος** (7ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε ολυμπιονίκης στο αγώνισμα του σταδίου κατά τους 34ους (644 π.Χ.) ολυμπιακούς αγώνες της αρχαιότητας.

## Παραπομπές


Στομας
Στομας
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (7ος αιώνας π.Χ.)
Μαρία του Μομφερράτου

Η **Μαρία του Μομφερράτου** (*Marie de Montferrat*, 1192 - 1212) ήταν βασίλισσα της Ιερουσαλήμ, κόρη του Κορράδου των Αλεράμιτσι, μαρκήσιου του Μομφερράτου και της Ισαβέλλας Α' Ανζού, βασίλισσας της Ιερουσαλήμ.

Η μητέρα της Ισαβέλλα Α' ήταν κόρη του Αμαλάριχου Α' Ανζού βασιλιά της Ιερουσαλήμ και της 2ης συζύγου του Μαρίας Κομνηνής, δισεγγονής του Ιωάννη Β' Αυτοκράτορα των Ρωμαίων. Για τη Μαρία Κομνηνή ήταν ο 1ος γάμος, ενώ από τον 2ό της γάμο ήταν μητέρα του Ιωάννου Ιμπελίν κυρίου της Βηρυτού.

Όταν τελείωνε η Γ' Σταυροφορία, τον Απρίλιο του 1192 ο πατέρας της Κορράδος δολοφονήθηκε. Η μητέρα της, που είχε παντρευτεί σε 2ο γάμο τον Κορράδο και ήταν έγκυος στη Μαρία, παντρεύτηκε σε 3ο γάμο τον Ερρίκο Β' κόμη της Καμπανίας το Μάιο του 1192. Το καλοκαίρι του ίδιου έτους γεννήθηκε η Μαρία. Η μητέρα της έκανε δύο κόρες με τον Ερρίκο Β΄, ο οποίος απεβίωσε το 1197. Τότε η Ισαβέλλα Α' παντρεύτηκε για 4η φορά τον Αμαλάριχο ντε Λουζινιάν (τον κατοπινό βασιλιά της Κύπρου) και αφού έκανε άλλες δύο κόρες, απεβίωσε το 1205.

Η Μαρία τη διαδέχθηκε 13ετής στο βασίλειο της Ιερουσαλήμ. Έγινε αντιβασιλιάς ο Ιωάννης Ιμπελίν κύριος της Βηρυτού, που κυβέρνησε σοφά σεβόμενος τις Συνήθειες (Asizes) του βασιλείου. Βλέποντας ότι δεν μπορεί να ανακτήσει τα εδάφη που χάθηκαν το 1187, έκανε ειρήνη με τον Αλ-Αντίλ, αδελφό του Σαλαντίν και κράτησε έτσι το κράτος στα όριά του.

Το 1209 η Μαρία ενηλικιώθηκε και οι βαρόνοι και οι ανώτεροι κληρικοί συνεδρίασαν για να βρουν σύζυγο για αυτήν. Ζήτησαν τη συμβουλή του Φιλίππου Β΄ των Καπετιδών βασιλιά της Γαλλίας και αυτός τους υπέδειξε τον ακόλουθό του Ιωάννη του Μπριέν. Επειδή ο Ιωάννης δεν είχε χρήματα, ο βασιλιάς και ο πάπας του πρόσφεραν ο καθένας από 40.000 λίβρες για να αποκτήσει αυλικούς, στρατιώτες και ό,τι άλλο χρειάζεται ένας βασιλικός σύζυγος. Ο γάμος έγινε τον Οκτώβριο του 1210 και η στέψη το Νοέμβριο στον καθεδρικό ναό της Τύρου. Το 1212 γέννησε την Ισαβέλλα Β΄ και η Μαρία απεβίωσε λίγο αργότερα.

Ο Ιωάννης του Μπριέν κυβερνούσε ως αντιβασιλιάς της κόρης του Ισαβέλλας Β΄, η οποία το 1225 παντρεύτηκε τον Φρειδερίκο Β΄ των Χοενστάουφεν, βασιλιά της Γερμανίας και Σικελίας.

## Οικογένεια
Η Μαρία παντρεύτηκε τον Ιωάννη κόμη του Μπριέν και έκανε μία κόρη:
* Ισαβέλλα Β΄ (Γιολάντα) του Μπριέν 1212 - 1228, βασίλισσα της Ιερουσαλήμ (1212-1228)· παντρεύτηκε τον Φρειδερίκο Β΄ των Χοενστάουφεν.

## Πηγές
*The chronicle of Ernoul, Old French Contination of William of Tyre
*Grousset 1936, p.&nbsp;216-224.

## Παραπομπές σε πηγές


Κατηγορία:Οίκος των Αλεράμιτσι
Σκλαβοαρχοντία Θεσσαλονίκης

Η **Σκλαβοαρχοντία Θεσσαλονίκης** ήταν περιοχή, Σκλαβηνία. της Βυζαντινής αυτοκρατορίας με αυτόνομη διοίκηση στο Θέμα Θεσσαλονίκης. Η Σκλαβηνία αποτελούνταν από μεικτά χωριά Σλάβων και ελλήνων που η πλειοψηφία ήταν οι Σλάβοι που είχαν εγκατασταθεί στην περιοχή της Μακεδονίας. Η αρχοντία περιελάμβανε ορεινή περιοχή της σημερινής Βέροιας και κατά εκτίμηση το σλαβικό φύλλο των Δρουγουβιτών που είχε μετακινηθεί εκεί από την περιοχή της Πελαγονίας. 

Ο Κωνσταντίνος Πορφυρογέννητος στο έργο του *περί βασιλείου τάξεως*, αναφέρει την Αρχοντία και δίνει την πληροφορία ότι οι Σλάβοι εγκαταστάθηκαν στην περιοχή από τον αυτοκράτορα Μιχαήλ τον 9ο αιώνα. Στην συνέχεια αναφέρει ότι οι Σλάβοι αυτοί αποστάτησαν αλλά ο Μιχαήλ κατέπνιξε την εξέγερση. 

Σε σφραγίδες με ονόματα διοικητών, αρχόντων, αναφέρονται οι διοικητές με χριστιανικά ονόματα, εκτιμάτε ότι ήταν είτε εκχριστιανισμένοι Σλάβοι ή Βυζαντινοί. 

## Παραπομπές


## Πηγές
* Δαπέργολας, Νεκτάριος (2000, Αριστοτέλειο Πανεπιστήμιο Θεσσαλονίκης (ΑΠΘ)), Σλαβικές εγκαταστάσεις στη Μακεδονία έως και τον 9ο αιώνα

Κατηγορία:Σκλαβηνίες
Φρικίας ο Πελινναίος

Ο **Φρικίας ο Πελινναίος** (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Πέλιννα της Θεσσαλίας, ο οποίος στέφθηκε δύο φορές νικητής στο αγώνισμα του οπλιτόδρομου κατά τους  68ους (508 π.Χ.) και 69ους (504 π.Χ.) ολυμπιακούς αγώνες της αρχαιότητας. Επίσης, στέφθηκε Πυθιονίκης στο διάστημα από το 516 π.Χ μέχρι το 500 π.Χ., ενώ γιος του ήταν ο Ιπποκλέας ο οποίος υπήρξε επίσης δύο φορές ολυμπιονίκης σε αγωνίσματα δρόμου.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θεσσαλοί ολυμπιονίκες
Κατηγορία:Πυθιονίκες
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (6ος αιώνας π.Χ.)
Μπούτσον

Το **Μπούτσον** (Χάνγκουλ: 부천, *Bucheon*) είναι μία πόλη της επαρχίας Γκιόνγκι, δηλαδή το Γκιόνγκι-ντο της Νότιας Κορέας. Η πόλη έχει 849.064 κατοίκους, σύμφωνα με την απογραφή του 2016. Η έκτασή της πόλης είναι 53,5 χλμ<sup>2</sup>.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νότιας Κορέας
Κρίστη Στασινοπούλου

Η **Κρίστη (Χρυσαυγή) Στασινοπούλου** (Αθήνα, 20 Ιανουαρίου 1956) είναι Ελληνίδα τραγουδίστρια, στιχουργός και συγγραφέας φανταστικής λογοτεχνίας. Τραγούδησε τη συμμετοχή της Ελλάδας στον Διαγωνισμό Τραγουδιού της Eurovision το 1983 στο Μόναχο, το τραγούδι «Μού λες» του Αντώνη Πλέσσα. Το τραγούδι κατέλαβε τη 14η θέση στον Διαγωνισμό, με 32 βαθμούς. Γεννήθηκε στην Αθήνα και είναι γνωστή στους μουσικούς κύκλους παγκοσμίως.

Η Κρίστη Στασινοπούλου συνεργάζεται με τον συνθέτη και μαέστρο Στάθη Καλυβιώτη. Η μουσική της συνδυάζει παραδοσιακούς ελληνικούς ρυθμούς και ήχους, βυζαντινούς φωνητικούς τύπους, ρεμπέτικο και ροκ. Η δουλειά της έχει συγκριθεί με αυτή των Hedningarna, της Γκρέις Σλικ και της Μπιορκ.

Η Στασινοπούλου ήταν η «ελληνική φωνή» της Άριελ, στην πρώτη ελληνική μεταλώττιση της κινηματογραφικής ταινίας της Disney, *[[Η Μικρή Γοργόνα (ταινία, 1989)|Η μικρή γοργόνα]]*, όπως επίσης και της Μπελ στην ταινία *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, το 1991.

## Παραπομπές


## Εξωτερικοί σύνδεσμοι
* 

Κατηγορία:Έλληνες τραγουδοποιοί
Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί φωνής

Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1983
Κατηγορία:Συμμετέχοντες στη Eurovision
Γελένα Ποντκαμίνσκαγια

Η **Γελένα Ιλίνιτσνα Ποντκαμίνσκαγια** (ρωσ.: Елена Ильинична Подкаминская), είναι Ρωσίδα ηθοποιός γεννημένη στις 10 Απριλίου 1979 στη Μόσχα. 

## Βιογραφία
Η Γελένα γεννήθηκε από γονείς μουσικούς, τον `Ιλιγια Μιχαήλοβιτς Ποντκαμίνσκι και τη Σβετλάνα Γιεβγκενίγιεβνα Ποντκαμίνσκαγια.

Είναι απόφοιτος του Ινστιτούτου Θεάτρου «Μπόρις Στσούσκιν» (2001). Εντάχθηκε στην ομάδα «Θέατρο Σάτιρας» το 2000.

## Φιλμογραφία

## Παραπομπές


## Εξωτερικοί σύνδεσμοι
* Η 

Κατηγορία:Ρωσίδες ηθοποιοί
Μοντολάς

Το **Μοντολάς** ήταν ορεινό ελληνικό χωριό του **Πόντου**, 10 περίπου χλμ  ΒΑ από την σημερινή τουρκική κωμόπολη Ρεφαχίγιε στο νομό Ερζινκάν της Τουρκίας.

Βρισκόταν οδικώς περίπου 230 χιλιόμετρα νότια της Κερασούντας και οι κάτοικοι του μιλούσαν την ποντιακή διάλεκτο. Ήταν σχετικά νέο χωριό.

Με βάση το γλωσσικό ιδίωμα και τους χορούς, οι κάτοικοι του πιθανόν να προέρχονται  από την περιοχή της Αργυρούπολης.

Εγκαταλείφθηκε από τους κάτοικους του το 1918, μετά την εθνοκάθαρση που πραγματοποίησαν οι Τούρκοι στην ευρύτερη περιοχή.

Αρχικά, οι περισσότεροι κάτοικοι του μετοίκησαν στη Ρωσία και στη συνεχεία το 1922-23 εγκαταστάθηκαν οριστικά κυρίως στην περιοχή της Δράμας στα χωριά Μεγαλόκαμπος και Περιχώρα, στην περιοχή Λαγκαδά στα χωριά Κυδωνιές και Νικόπολη, στην περιοχή Νιγρίτας στο χωριό Θερμά, στην περιοχή Γιαννιτσών στο χωριό Ραχώνα και στην περιοχή της Πτολεμαΐδος.
## Πηγή

* 

Κατηγορία:Ποντιακός Ελληνισμός
Άλαν Μένκεν

Ο **Άλαν Μένκεν** (αγγλικά: *Alan Menken*, 22 Ιουλίου 1949 - ) είναι Αμερικανός συνθέτης θεάτρου και κινηματογράφου και πιανίστας. Είναι περισσότερο γνωστός για τις μουσικές του συνθέσεις σε ταινίες της Walt Disney Animation Studios. Μερικά από τα πιο γνωστά του μουσικά θέματα είναι στο *[[Η Μικρή Γοργόνα]]*, το *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*, το *[[Αλαντίν (ταινία, 1992)|Αλαντίν]]* και το *[[Ποκαχόντας (ταινία, 1995)|Ποκαχόντας]]*, μέσω των οποίων έχει κερδίσει και Όσκαρ. Έχει γράψει, επίσης, και μουσική για το Μπρόντγουεϊ.

Έχοντας κερδίσει 8 Όσκαρ (για τις μουσικές του και τα τραγούδια του), είναι ο δεύτερος κατηγορία της μουσικής με τα περισσότερο κερδισμένα Όσκαρ, με την πρωτεία να ανήκει στον Άλφρεντ Νιούμαν, ο οποίος έχει ένα παραπάνω. Εκτός από αυτά έχει κερδίσει 11 φορές το Grammy και μία το Tony, μεταξύ άλλων τιμητικών διακρίσεων.

## Παραπομπές


## Εξωτερικοί σύνδεσμοι

*Internet Broadway database Listing
*Internet Off-Broadway database Listing
*MusicalTalk interview with Alan Menken
* 
* The Whole New World of Alan Menken 
* Alan Menken: "Beauty and the Beast captures the magic of Disney animations and brings it to the stage"  Alan Menken in Barcelona's Beauty and the Beast

Κατηγορία:Συνθέτες μουσικής θεάτρου
Κατηγορία:Αμερικανοεβραίοι
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Κατηγορία:Νικητές βραβείου Tony
Κατηγορία:Αμερικανοί συνθέτες μουσικής ταινιών
Κατηγορία:Αμερικανοί μουσικοί του 21ου αιώνα
Μείγμα πέντε καρυκευμάτων

Το **μείγμα πέντε καρυκευμάτων** ή άλλως το **μείγμα πέντε μπαχαρικών** *(five-spice powder)*, είναι ένα μείγμα καρυκευμάτων από πέντε μπαχαρικά, τα οποία χρησιμοποιούνται κυρίως στην κινεζική κουζίνα, αλλά χρησιμοποιείται επίσης και σε άλλες τοπικές Ασιατικές και Αραβικές κουζίνες.

## Τύπος
Ενώ υπάρχουν πολλές παραλλαγές, ένα κοινό μείγμα είναι:
* Άνισο το αστεροειδές (*bajiao*, 八角) 
* Γαρίφαλα (*dingxiang*, 丁香)
* Κινεζική κανέλα (*rougui*, 肉桂)
* Πιπέρι Σιτσουάν (*huajiao*, 花椒)
* Σπόρους Μάραθου (*xiaohuixiang*, 小茴香)
Άλλες συνταγές μπορεί να περιέχουν σπόρους γλυκάνισου ή ρίζωμα πιπερόριζας, μοσχοκάρυδο, κιτρινόριζα, λοβούς *Amomum villosum* (砂仁), λοβούς *Amomum cardamomum* (白豆蔻), γλυκόριζα, φλούδα μανταρινιού ή *galangal*. Στη Νότια Κίνα το *Cinnamomum loureiroi* και η φλούδα μανταρινιού, χρησιμοποιούνται ως υποκατάστατο αντί του Κιννάμωμον η Κασσία και των γαρίφαλων, αντιστοίχως, παράγοντας μια διαφορετική γεύση για τις πέντε νότιες σκόνες των μπαχαρικών.

## Χρήση
thumb|250px|left|Μείγμα πέντε καρυκευμάτων.
Τα πέντε καρυκεύματα, μπορούν να χρησιμοποιηθούν με τα λιπαρά κρέατα όπως χοιρινό, πάπια ή χήνα. Χρησιμοποιείται ως καρύκευμα τριψίματος για κοτόπουλα, πάπιες, χοιρινό και θαλασσινά, στις συνταγές για το κόκκινο μαγείρεμα ή προστίθεται ως επικάλυψη των τηγανητών τροφίμων. Τα πέντε μπαχαρικά χρησιμοποιούνται σε συνταγές για την Καντονέζικη ψητή πάπια καθώς επίσης και στο βοδινό κρέας κατσαρόλας. Χρησιμοποιείται ως μαρινάδα, για το ψητό στη σχάρα, κοτόπουλο του Βιετνάμ. Το μείγμα σκόνης πέντε μπαχαρικών, έχει ακολουθήσει την Κινεζική διασπορά και έχει ενσωματωθεί, στις άλλες εθνικές κουζίνες σε ολόκληρη την Ασία.

Αν και αυτό το μείγμα χρησιμοποιείται στη μαγειρική εστιατορίου, πολλά Κινεζικά νοικοκυριά, δεν το χρησιμοποιούν στο καθημερινό τους μαγείρεμα. Στη Χαβάη, μερικά εστιατόρια τοποθετούν από ένα ανακινητή μπαχαρικών, επάνω σε κάθε τραπέζι πελάτου. Ένα εμπλουτισμένο με καρυκεύματα αλάτι, μπορεί εύκολα να ετοιμαστεί από το στεγνό ψήσιμο κοινού άλατος με σκόνη πέντε μπαχαρικών, σε ένα τηγάνι υπό χαμηλή φωτιά έως ότου αναμειχθούν καλώς, το αλάτι και τα καρυκεύματα.

## Δείτε επίσης

## Σημειώσεις

;Παραπομπές σημειώσεων


## Υποσημειώσεις

;Παραπομπές σημειώσεων


## Παραπομπές


Κατηγορία:Κινεζική κουζίνα
Κατηγορία:Καντονέζικη κουζίνα
Κατηγορία:Χαβανέζικη κουζίνα
Κατηγορία:Μείγματα βοτάνων και καρυκευμάτων
Χάουαρντ Άσμαν

Ο **Χάουαρντ Άσμαν** (*Howard Elliott Ashman*, 17 Μαΐου 1950 - 14 Μαρτίου 1991) ήταν Αμερικανός θεατρικός συγγραφέας και στιχουργός. Συνεργάστηκε σε πολλές κινηματογραφικές ταινίες με τον Άλαν Μένκεν, κυρίως για κινούμενα σχέδια της Disney, γράφοντας στίχους τραγουδιών και με τον Μένκεν να τα μελοποιεί. Έχει βραβευθεί και με Όσκαρ για το έργο στην ταινία *[[Η Μικρή Γοργόνα]]* αλλά και για το *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*. Πέθανε σε ηλικία 40 ετών, στη Νέα Υόρκη, μετά από επιπλοκές της νόσου του AIDS.

## Παραπομπές


## Εξωτερικοί σύνδεσμοι
* Official website: HowardAshman.com
* https://www.facebook.com/HowardAshmanPartOfHisWorld
* https://vimeo.com/user20827260
* 
* Disney Legends
* 
* 

Κατηγορία:Αμερικανοί στιχουργοί
Κατηγορία:Αμερικανοεβραίοι
Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανοί μουσικοί
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Grammy
Κατηγορία:Αμερικανοί θεατρικοί συγγραφείς
Κόκκινο μαγείρεμα

[thumb|right|250px|Κόκκινη μαγειρική [χοιρινή κοιλιά|χοιρινής κοιλιάς σερβίρεται με πηχτή σιγοψημένη σάλτσα.]]
Το **κόκκινο μαγείρεμα** ή άλλως η **κόκκινη μαγειρική** *(red cooking)*, το οποίο επίσης ονομάζεται και Κινεζικό βρασμένο φαγητό, κοκκινιστό κατσαρόλας, κοκκινιστό σιγοψημένο στη γάστρα και στον αρωματισμό των αποθηκευμένων σε γυάλες κρεατικών ή ψαρικών τροφών, είναι μια Κινεζικού μαγειρέματος τακτική, η οποία προσδίδει ένα κόκκινο χρωματισμό, στα προετοιμασμένα φαγητά.

Υπάρχουν δυο τύποι κόκκινης μαγειρικής:
* *χονγκσάο* (απλοποιημένα Κινεζικά: 红烧· παραδοσιακή γραφή: 紅燒· πινγίν: *hóngshāo*): μπορεί να ετοιμαστεί σε λιγότερο από 20 λεπτά και συνήθως δεν απαιτεί πολύ νερό
**λου* (απλοποιημένα Κινεζικά: 卤· παραδοσιακή γραφή: 滷· πινγίν: *lǔ*): συνήθως απαιτείται παρατεταμένο μαγείρεμα έως και αρκετών ωρών και τα είδη θα πρέπει να βυθίζονται εντός του μαγειρεμένου υγρού.

Το κόκκινο μαγείρεμα, είναι δημοφιλές στο μεγαλύτερο μέρος της βόρειας, ανατολικής και νοτιοανατολικής Κίνας. Η ονομασία προέρχεται από το σκούρο κόκκινο-καφέ χρώμα των μαγειρευτών πιάτων και της σάλτσας του.

[thumb|right|250px|Μια σιγοβρασμένη σάλτσα στιφάδου από άκρα στιφάδο χοιρινού και [μείγμα πέντε μπαχαρικών, δανειζόμενη από τις τεχνικές της κόκκινης μαγειρικής. Τηγανητά κρεμμύδια, πιπερόριζα και σκόρδο, που υποβλήθηκαν σε περαιτέρω σκούρεμα με αργό μαγείρεμα για 12 ώρες υπό την παρουσία του *μίριν* και αφήνεται να πήξει σε μια σάλτσα.]]

## Τύποι
Η σάλτσα σόγιας (συνήθως ένα μείγμα από ανοιχτή και σκούρα σάλτσα σόγιας), πάστα φασολιών που έχει υποστεί ζύμωση, κόκκινο *τόφου* που έχει υποστεί ζύμωση ή καραμελωμένη ζάχαρη, συνήθως χρησιμοποιούνται, για να δώσουν μια ορεκτική κοκκινωπή καφέ χροιά και γεύση, στα στοιχεία που μαγειρεύονται. Ορισμένες φορές, προστίθεται χρωστικές τροφίμων, για ένα πιο έντονο κόκκινο. Τόσο το *λου* όσο και το *χονγκσάο*, είναι μορφές ψησίματος ή βρασίματος και χαρακτηρίζονται από τη χρήση της σάλτσας σόγιας, του Κινεζικού κρασιού από ρύζι (κρασί *Σάοσινγκ*, *χουανγκτζίου* κλπ.) και της καραμελωμένης ζάχαρης. Ολόκληρα καρυκεύματα (γλυκάνισο, μαύρο κάρδαμο *(τσάογκουο)*, κασσία ή / και σπόροι μάραθου) ή μείγμα πέντε μπαχαρικών, είναι ζωτικής σημασίας στοιχεία σε αυτά τα πιάτα, αλλά χρησιμοποιούνται μετριοπαθώς, έτσι ώστε οι γεύσεις τους να μην ξεπερνούν τα κύρια συστατικά.

Τα κόκκινα μαγειρεμένα στιφάδα, μπορεί να είναι βαριά σε περιεκτικότητα κρέατος ή να περιέχουν μια ποικιλία από κρέατα, λαχανικά και βραστά αυγά. Τέτοια πιάτα, μπορεί να σερβιριστούν ζεστά ή κρύα και η σάλτσα ή το απόθεμα, συχνά επαναχρησιμοποιούνται ως κυρίως απόθεμα.

## Σημειώσεις

;Παραπομπές σημειώσεων


## Παραπομπές


## Πηγές
* *Charmaine Solomon's Encyclopedia of Asian Food*, Charmaine Solomon, 1998, Tuttle, ISBN 962-593-417-0
* *Chinese Cooking for Dummies*, Martin Yan, 2000, For Dummies, ISBN 0-7645-5247-3
* *Martin Yan's Invitation to Chinese Cooking*, Martin Yan, 2000, Bay Books, ISBN 1-57959-504-9
* *Xiandai Hanyu Cidian (Modern Chinese Dictionary)*, Shang Wu Press, Beijing, 1996, ISBN 7-100-01777-7

## Εξωτερικοί σύνδεσμοι
*  Article describing red cooking

Κατηγορία:Κινεζικές τεχνικές μαγειρικής
Beauty and the Beast (τραγούδι Disney)

Το **«Beauty and the Beast»** είναι ένα τραγούδι που γράφτηκε από τον στιχουργό Χάουαρντ Άσμαν και μελοποιήθηκε από τον συνθέτη Άλαν Μένκεν, για την 30η ταινία της Walt Disney Animation Studios, *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*. Η "Μπροντγουεϊκή" μπαλάντα, που αποτελεί και *[[Theme music|Theme song]]* για την ταινία, ηχογραφήθηκε, αρχικά, από την Αμερικανίδα-Αγγλίδα ηθοποιό Άντζελα Λάνσμπερι, η οποία έδωσε τη φωνή της στην κυρία Ποτς (Μαντάμ Τσαγερό). Το τραγούδι κατ' ουσίαν περιέγραφε τη ρομαντική σχέση που είχε δημιουργηθεί ανάμεσα στους πρωταγωνιστές της ταινίας Μπελ και *[[Τέρας (Disney)|Τέρας]]*. Επιπλέον, οι στίχοι του τραγουδιού αναδεικνύουν ότι το αίσθημα της αγάπης είναι τόσο διαχρονικό και αγέραστο — «τόσο παλιό όσο και ο χρόνος». Το *Beauty and the Beast*,  ακολούθως ηχογραφήθηκε από το ποπ ντουέτο Σελίν Ντιόν και Πίμπο Μπράισον, το οποίο κυκλοφόρησε ως single, και όχι στο sountrack της ταινίας, στις 16 Νοεμβρίου του 1991.

Το τραγούδι έτυχε πολλών διακρίσεων μεταξύ των οποίων Χρυσή Σφαίρα Καλύτερου Πρωτότυπου Τραγουδιού και Όσκαρ Καλύτερου Πρωτότυπου Τραγουδιού. Το βραβείο δόθηκε όμως μετά θάνατον, στον στιχουργό Άσμαν, καθότι είχε πεθάνει από επιπλοκές της νόσου του AIDS.
μικρογραφία|Η σκηνή που ακούγεται το ομώνυμο τραγούδι. Απεικονίζονται η Μπελ (η Πεντάμορφη) και το Τέρας να χορεύουν βαλς.

## Παραπομπές


Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Τραγούδια του 1991
Κατηγορία:Singles του 1991
Κατηγορία:Singles της Walt Disney Records
Κατηγορία:Singles της Epic Records
Κατηγορία:Singles της Columbia Records
Κατηγορία:Τραγούδια γραμμένα για ταινίες
Κατηγορία:Τραγούδια Αναγέννησης της Disney
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού